b'\n_START_ARTICLE_\nLacul Luda\xc5\xa1\n_START_SECTION_\nGeografie\n_START_PARAGRAPH_\nLacul este situat la 12\xc2\xa0km SE de Subotica, 10\xc2\xa0km de \xc8\x99oseaua E75, l\xc3\xa2ng\xc4\x83 satele \xc5\xa0upljak \xc8\x99i Hajdukovo. Lung de 4,5\xc2\xa0km, lacul cu orientare nord-sud este situat pe terenul nisipos dintre Dun\xc4\x83re \xc8\x99i Tisa, la limita cu podi\xc8\x99ul loessoid Ba\xc4\x8dka. Partea sa nordic\xc4\x83 este ml\xc4\x83\xc8\x99tinoas\xc4\x83, pe c\xc3\xa2nd \xc3\xaen sud bazinul este sculptat \xc3\xaen loess, cu maluri \xc3\xaenalte de 3\xe2\x80\x934 m. Ad\xc3\xa2ncimea medie este de 1 m, iar \xc3\xaen punctul s\xc4\x83u cel mai profund lacul Luda\xc5\xa1 atinge 2, 25 m. \xc3\x8enghea\xc8\x9b\xc4\x83 timp de 3 luni pe an, pe c\xc3\xa2nd vara temperatura apei poate ajunge la 30 grade Celsius._NEWLINE_Cuveta este de origine eolian\xc4\x83 \xc8\x99i s-a format aproximativ acum 1 milion de ani, c\xc3\xa2nd v\xc3\xa2nturile au spulberat nisipul dunelor pe argila podi\xc8\x99ului. \xc3\x8enaintea introducerii sistemului de regularizare a debitelor, \xc3\xaen zon\xc4\x83 exista doar o mla\xc8\x99tin\xc4\x83 alimentat\xc4\x83 din precipita\xc8\x9bii \xc8\x99i c\xc3\xa2teva p\xc3\xa2r\xc3\xa2ia\xc8\x99e, \xc3\xaen timp ce un bra\xc8\x9b al r\xc3\xa2ului Kere\xc5\xa1 transporta excesul de ap\xc4\x83 c\xc4\x83tre Tisa. \xc3\x8en zilele noastre prime\xc8\x99te ape prin intermediul canalelor Pali\xc4\x87-Luda\xc5\xa1 \xc8\x99i Bega.\n_START_SECTION_\nBiodiversitate\n_START_PARAGRAPH_\n\xc3\x8en zona lacului se pot \xc3\xaent\xc3\xa2lni 214 specii de p\xc4\x83s\xc4\x83ri dintre care 140 sunt rare. Majoritatea speciilor sunt migratoare. Caracteristic\xc4\x83 arealului este Panurus biarmicus, din familia Passeriformes. Fauna de uscat cuprinde 20 de reprezetan\xc8\x9bi printre care \xc8\x99i Lutra lutra (vidra european\xc4\x83), specie amenin\xc8\x9bat\xc4\x83.'